ddrg/super_eurlex huggingface dataset:
(6)

EKP nõukogu leiab, et 10. detsembril 2020 vastu võetud meetmete kogum on proportsionaalne hinnastabiilsuse, rahapoliitika ülekandemehhanismi ja euroala majandusväljavaate tõsiste riskide käsitlemiseks raske pandeemiaolukorra kestmise tingimustes. EKP nõukogu jääb seisukohale, et PEPP, koosmõjus kõikide teiste poliitikameetmetega, on pandeemiaolukorras kohane abinõu. Lisaks on PEPPi kalibreerimine, mille aluseks on täiendava ostude kogusumma jätkuvalt paindlik kasutus, tõhusam kui muud rahapoliitika instrumendid, et säilitada rahapoliitika paindlikkus praeguses pandeemiaolukorras, mida iseloomustab äärmine määramatus. Seetõttu ja varasemat hinnangut arvestades, mille kohaselt ületab PEPP ostude positiivne mõju võimaliku kahju, leiab EKP nõukogu, et PEPP täiendavate varaostude positiivne mõju Euroopa Keskpanga hinnastabiilsuse pädevuse eesmärgi saavutamisele, koosmõjus muude 10. detsembril 2020 vastu võetud poliitikameetmetega, ületab selgelt võimaliku negatiivse mõju muudes majanduspoliitika valdkondades. Kooskõlas oma sümmeetria järgimise kohustusega on EKP nõukogu valmis kõiki oma instrumente vajadusel kohandama, et tagada püsiv inflatsiooni eesmärgipärane liikumine.
(1)

Kooskõlas Euroopa Parlamendi ja nõukogu direktiivi 2014/68/EL (2) artikliga 12 eeldatakse, et direktiivi artikli 4 lõikes 1 ja 2 osutatud surveseadmed või -seadmestikud, mis on vastavuses selliste harmoneeritud standardite või nende osadega, mille viited on avaldatud Euroopa Liidu Teatajas, on vastavuses oluliste ohutusnõuetega, mida nimetatud standardid või nende osad käsitlevad ja millele on osutatud kõnealuse direktiivi I lisas.
(4)

Mõned liidu õigusaktid ja eeskirjad ei ole enam asjakohased ja need tuleks seepärast lisast välja jätta, samal ajal on vastu võetud mõned uued asjakohased liidu õigusaktid ja eeskirjad või nende muudatused ning need tuleks lisasse kaasata.
(4)

Mõned liidu õigusaktid ja -normid ei ole enam asjakohased ja need tuleks seepärast lisast välja jätta, samal ajal kui on vastu võetud mõned muud liidu õigusaktid ja -normid või neid on muudetud ning need tuleb lisasse kaasata.
(4)

Mõned liidu õigusaktid ja -normid ei ole enam asjakohased ja need tuleks seepärast lisast välja jätta, samal ajal kui on vastu võetud mõned muud asjakohased liidu õigusaktid ja -normid või neid on muudetud ning need tuleb lisasse kaasata.
(1)

Euroopa Liidu ja Monaco Vürstiriigi vahelise rahaküsimusi käsitleva lepingu (edaspidi „rahaküsimusi käsitlev leping“) artikli 11 lõikes 2 on sätestatud, et Monaco Vürstiriik kohaldab samu norme kui need, mis Prantsuse Vabariik on vastu võtnud selleks, et võtta üle krediidiasutuste tegevust ja usaldatavusnõuete kohast reguleerimist ning makse- ja väärtpaberiarveldussüsteemide süsteemsete riskide ennetamist käsitlevad liidu õigusaktid, mis on esitatud A lisas.
(18)

Komisjoni otsuses 2008/185/EÜ (5) on sätestatud lisatagatised seoses sigade viimisega ühest liikmesriigist teise. Kõnealused tagatised on seotud sellega, milline staatus on liikmesriikidel või nende osadel seoses Aujeszky haigusega. Nimetatud otsuse I lisas on loetletud liikmesriigid ja nende piirkonnad, mis on Aujeszky haigusest vabad.
(2)

Lisaks on komisjoni rakendusotsuses 2014/709/EL (2) sätestatud loomatervishoiualased tõrjemeetmed seoses sigade Aafrika katku esinemisega teatavates liikmesriikides või nende piirkondades, nagu on loetletud kõnealuse otsuse lisas (edaspidi „asjaomased liikmesriigid“), ning kõikides liikmesriikides seoses uluksigade liikumise ning teabe esitamise kohustustega. Rakendusotsuse 2014/709/EL lisas on piiritletud ja loetletud asjaomaste liikmesriikide teatavad piirkonnad, mis kõnealuse taudiga seoses on eristatud epidemioloogilisel olukorral põhineva riskitaseme järgi, sh loetelu kõrge riskiga piirkondadest. Kõnealust lisa on muudetud mitu korda, et võtta arvesse sigade Aafrika katku epidemioloogilise olukorra muutumist liidus, mida on vaja kajastada kõnealuses lisas.
(8)

Bsal võib edasi kanduda eri piirkondades pärismaiste salamandriliikide vahel ning ristsaastumine võib toimuda eri ettevõtetes, mida juhivad salamandreid pidavad ja vahetavad ettevõtjad. See suurendab Bsal’i edasikandumise riski kaubeldavate salamandrite kaudu, olenemata nende päritolukoha terviseseisundist ja nende tervise olukorrast looduses. Seepärast tuleks salamandrisaadetiste suhtes, mis on ette nähtud liikumiseks liikmesriikide vahel või liitu toomiseks, kohaldada meetmeid, mis seda ohtu vähendavad. Neid meetmeid ei tuleks siiski kohaldada lemmikloomadena peetavate salamandrite mittekaubandusliku liikumise suhtes, kuna selline mittekaubanduslik liikumine on hõlmatud Euroopa Parlamendi ja nõukogu määruses (EL) nr 576/2013 (9) sätestatud eeskirjadega. Selline mittekaubanduslik liikumine on seotud ja piirdub omanike või volitatud isikute hoole all olevate ja nendega kaasas olevate loomadega ega hõlma omandiõiguse üleminekut. Seetõttu on oht, et lemmikloomadena peetavate salamandrite mittekaubanduslik liikumine soodustab Bsal’i levikut kaubeldavatele salamandritele või looduses elavatele salamandritele, väike.
(12)

Euroopa Parlamendi ja nõukogu määruse (EL, Euratom) 2018/1046 (8) („finantsmäärus“), Euroopa Parlamendi ja nõukogu määruse (EL, Euratom) nr 883/2013, (9) nõukogu määruste (EÜ, Euratom) nr 2988/95, (10) (Euratom, EÜ) nr 2185/96 (11) ja (EL) 2017/1939 (12) kohaselt tuleb liidu finantshuve kaitsta proportsionaalsete meetmetega, sealhulgas meetmetega, mis hõlmavad õigusnormide rikkumise, sealhulgas pettuste ärahoidmist, avastamist, kõrvaldamist ja uurimist, kaotatud, alusetult makstud või ebaõigesti kasutatud summade sissenõudmist ning asjakohasel juhul halduskaristuste kehtestamist. Eelkõige on Euroopa Pettustevastasel Ametil (OLAF) vastavalt määrustele (Euratom, EÜ) nr 2185/96 ja (EL, Euratom) nr 883/2013 õigus korraldada haldusjuurdlusi, sealhulgas kohapealseid kontrolle ja inspekteerimisi, et teha kindlaks, kas on esinenud pettust, korruptsiooni või muud liidu finantshuve kahjustavat ebaseaduslikku tegevust.Euroopa Prokuratuuril on määruse (EL) 2017/1939 kohaselt õigus uurida liidu finantshuve kahjustavaid kuritegusid, nagu on sätestatud Euroopa Parlamendi ja nõukogu direktiivis (EL) 2017/1371, (13) ja esitada süüdistusi. Vastavalt finantsmäärusele peab iga isik või üksus, kes saab liidu vahendeid, tegema liidu finantshuvide kaitsel igakülgset koostööd, andma komisjonile, OLAFile, kontrollikojale ja tõhustatud koostöös osalevate liikmesriikide puhul kooskõlas määrusega (EL) 2017/1939 Euroopa Prokuratuurile vajalikud õigused ja nõutava juurdepääsu ning tagama, et kolmandad isikud, kes on kaasatud liidu vahendite haldamisse, annavad samaväärsed õigused.
2)

Artikkel 3 asendatakse järgmisega: „Artikkel 3 Volitused Poliitiliste eesmärkide saavutamiseks on ELi eriesindajal järgmised volitused: a) luua kontakte kõnealuse piirkonna valitsuste, parlamentide, muude võtmetähtsusega poliitiliste osalejate, kohtusüsteemi ja kodanikuühiskonnaga; b) julgustada piirkonna riike tegema koostööd ja hõlbustama sellist koostööd ühist huvi pakkuvates piirkondlikes küsimustes, nagu ühised julgeolekuohud ning terrorismi, ebaseadusliku kaubanduse ja organiseeritud kuritegevuse vastane võitlus; soodustada ja hõlbustada võimaluse korral piiri- ja kontrolljooneülest koostööd, et rahuldada kohalike vajadusi ja luua usaldust ja soodustada leppimist; c) aidata kaasa konfliktide rahumeelsele lahendamisele kooskõlas rahvusvahelise õiguse põhimõtetega ja hõlbustada sellise lahendusplaani rakendamist tihedas koostöös Ühinenud Rahvaste Organisatsiooni ja OSCEga; ning toetades OSCE Minski gruppi; d) seoses Gruusia kriisiga: i) aidata ette valmistada rahvusvahelisi läbirääkimisi („Genfi kõnelused“), mida peetakse 12. augusti 2008. aasta vaherahuplaani punkti 6 ning 8. septembri 2008. aasta rakendusmeetmete alusel ning mille raames käsitletakse muu hulgas piirkonna julgeoleku ja stabiilsuse korda, pagulaste ja riigisiseste põgenike küsimust rahvusvaheliselt tunnustatud põhimõtetele tuginedes ning muid küsimusi poolte kokkuleppel; ii) aidata määrata kindlaks liidu seisukoht ja esindada seda ELi eriesindaja tasandil punktis i osutatud läbirääkimistel ning iii) aidata kaasa 12. augusti 2008. aasta vaherahuplaani ja selle 8. septembri 2008. aasta rakendusmeetmete rakendamisele; e) aidata kaasa usaldust suurendavate meetmete väljatöötamisele ja rakendamisele, kaasates liikmesriikide eksperditeadmisi, kui need on kättesaadavad ja asjakohased; f) lihtsustada rahuloome alaseid kaasavaid jõupingutusi ühiskonnas ja aidata neile kaasa, et saada üle konfliktidest ja luua rahu; g) aidata asjakohasel juhul kaasa võimalikku konflikti lahendusplaani liidu antava panuse ettevalmistamisele; h) intensiivistada liidu ja peamiste asjaomaste osalejate dialoogi piirkonnaga seotud küsimustes; i) abistada liitu Lõuna-Kaukaasiat käsitleva tervikliku poliitika edasiarendamisel; j) käesolevas artiklis sätestatud tegevuste raames aidata kaasa liidu inimõiguste poliitika ja inimõigusi käsitlevate liidu suuniste rakendamisele, eriti seoses laste ja naistega konfliktidest mõjutatud piirkondades, eelkõige jälgides ja käsitledes selle valdkonnaga seotud arengusuundi.“
(4)

Kõrge esindaja tegi 6. jaanuaril 2021 liidu nimel teise avalduse Venezuela rahvuskogu valimiste kohta, milles rõhutati, et liit peab äärmiselt kahetsusväärseks, et rahvuskogu astus 5. jaanuaril 2021 ametisse mittedemokraatlike valimiste alusel. Selles märgiti samuti, et 2015. aastal toimunud rahvuskogu valimistel sai Venezuela rahvas viimast korda valimisprotsessis oma tahet vabalt väljendada. Lõpetuseks märgiti avalduses, et liit on valmis võtma täiendavaid sihipäraseid meetmeid.
(5)

Komisjon teavitas taotletud muudatustest 10. augusti 2020. aasta kirjaga äriühingut BASF SE, kes esindab äriühingut BASF Agricultural Solutions Seed US LLC. BASF SE teatas 27. augusti 2020. aasta kirjas komisjonile, et BASF Agricultural Solutions Seed US LLC nõustus kavandatud muudatustega.
(3)

Komisjon hindas mõlemat taotlust kooskõlas määruse (EL) 2019/631 artikliga 11, rakendusmäärusega (EL) nr 725/2011 ja rakendusmäärusega (EL) nr 427/2014 ning dokumendiga „Technical Guidelines for the preparation of applications for the approval of innovative technologies pursuant to Regulation (EC) No 443/2009 and Regulation (EU) No 510/2011“ („Tehnilised suunised uuendusliku tehnoloogialahenduse heakskiitmise taotluse koostamiseks vastavalt määrusele (EÜ) nr 443/2009 ja määrusele (EL) nr 510/2011“) (2018. aasta juuli versioon) (6).
(5)

Olukorra tõsidust silmas pidades leiab nõukogu, et loetellu kandmise kriteeriume tuleks muuta, et oleks võimalik kohaldada sihipäraseid piiravaid meetmeid füüsiliste ja juriidiliste isikute, üksuste ja asutuste suhtes, kelle tegevus õõnestab Myanmaris/Birmas demokraatiat ja õigusriiki, samuti juriidiliste isikute, üksuste ja asutuste suhtes, kes on Myanmari relvajõudude (Tatmadaw) omandis või kontrolli all, kes teenivad tulu Myanmari relvajõududele (Tatmadaw), toetavad neid või saavad neist kasu, ning aitavad seega kaasa demokraatiat ja õigusriiki õõnestavale tegevusele või rasketele inimõiguste rikkumistele Myanmaris/Birmas.
(9)

Rakendusotsuses C(2016) 7641 sätestatud taotluse alusel muutsid CEN ja CENELEC harmoneeritud standardit EN 55035:2017, mille viide on lisatud rakendusotsuse (EL) 2019/1326 I lisasse. Selle tulemusena võeti vastu muudetud standard EN 55035:2017/A11:2020. Harmoneeritud standardi EN 55035:2017/A11:2020 eesmärk on asendada järgmised harmoneeritud standardid koos nende standardite mis tahes muudatuste või parandustega: EN 55020:2007, mille viidet ei ole avaldatud Euroopa Liidu Teatajas; EN 55024:2010, mille viide on avaldatud Euroopa Liidu Teataja (6) C-seerias; ja EN 55103-2:2009, mille viide on lisatud rakendusotsuse (EL) 2019/1326 II lisasse (koos kustutamise kuupäevaga 18. november 2021), kus on loetletud direktiivi 2014/30/EL toetuseks koostatud harmoneeritud standardite viited, mis kustutatakse Euroopa Liidu Teatajast.
(5)

Määruse (EL) nr 517/2014 artikli 18 lõikes 2 on sätestatud, et kui importijad või tootjad on andnud loa oma kvoodi kasutamiseks, käsitatakse asjaomaseid fluorosüsivesinike koguseid sellisena, et kõnealused ettevõtjad on need lasknud turule loa andmise hetkel. Selliseid andmeid ei ole esitatud, mis võimaldaksid kvootide kasutamise lubade alusel eristada Ühendkuningriigis ja 27 liikmesriigiga liidus turule lastud fluorosüsivesinike koguseid. Lisaks ei ole importijatel ja tootjatel võimalik täpsustada, millisel turul on loa saanud ettevõtja nende kvooti kasutanud või kavatseb seda kasutada.
(2)

Otsuses (EL) 2020/430 on sätestatud, et kui see on põhjendatud erandlike asjaolude jätkumisega, võib nõukogu kõnealuse otsuse kehtivust pikendada. Otsusega (EL) 2020/556 (3) pikendas nõukogu 21. aprilli 2020 otsuse (EL) 2020/430 artikliga 1 kehtestatud erandit alates 23. aprilli 020 ühe kuu võrra. Kõnealune erand pidi kehtima kuni 23. mai 2020. Otsusega (EL) 2020/702 (4) pikendas nõukogu 20. mai 2020 otsuse (EL) 2020/430 artikliga 1 kehtestatud erandit kuni 10. juuli 2020. Otsusega (EL) 2020/970 (5) pikendas nõukogu 3. juuli 2020 kõnealust erandit kuni 10. septembri 2020. Otsusega (EL) 2020/1253 (6) pikendas nõukogu 4. septembri 2020 kõnealust erandit kuni 10. novembri 2020. Otsusega (EL) 2020/1659 (7) pikendas nõukogu 6. novembri 2020 kõnealust erandit kuni 15. jaanuari 2021. Otsusega (EL) 2021/26 (8) pikendas nõukogu 12. jaanuari 021 kõnealust erandit kuni 19. märtsi 2021.
1)

artikkel 3 asendatakse järgmisega: „Artikkel 3 Rahastamiskavade esitamise nõuded 1. Riiklikud pädevad asutused esitavad EKP-le rahastamiskavad, mis on kooskõlas EBA suunistega krediidiasutuste rahastamiskavade ühtlustatud määratluste ja vormide kohta vastavalt Euroopa Süsteemsete Riskide Nõukogu 20. detsembri 2012. aasta soovitusele (ESRN/2012/2) (*1) (edaspidi „EBA 2019. aasta suunised“) järgmiste osalevates liikmesriikides asutatud krediidiasutuste puhul: a) olulised krediidiasutused kõrgeimal konsolideerimistasemel osalevas liikmesriigis, konsolideeritud alusel; b) olulised krediidiasutused, mis ei kuulu järelevalve alla kuuluvasse gruppi, individuaalsel alusel; c) vähem olulised krediidiasutused, kelle osas vastav riiklik pädev asutus kogub rahastamiskavasid kooskõlas EBA 2019. aasta suunistega. 2. Riiklikud pädevad asutused, kes koguvad lõike 1 punktides a ja b osutamata oluliste krediidiasutuste rahastamiskavasid, esitavad need rahastamiskavad EKP-le juhul, kui need vastavad EBA 2019. aasta suunistele. 3. Rahastamiskavad esitatakse EKP-le kooskõlas EBA 2019. aasta suunistes osutatud ühtlustatud juhiste ja vormidega. Rahastamiskavade aruandekuupäev on eelneva aasta 31. detsember. Kui krediidiasutustel on riigi õigusaktide kohaselt lubatud esitada oma finantsteavet aruandeaasta lõpu seisuga, mis erineb kalendriaasta lõpust, loetakse aruandekuupäevaks viimane kättesaadav aruandeaasta lõpp. (*1) EBA/GL/2019/05. Avaldatud EBA veebilehel.“;"
(1)

Kooskõlas Euroopa Parlamendi ja nõukogu määruse (EL) 2016/425 (2) artikliga 14 eeldatakse, et isikukaitsevahendid, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele tervisekaitse- ja ohutusnõuetele, mida nimetatud standardid või nende osad käsitlevad ja mis on sätestatud kõnealuse määruse II lisas.
(12)

Rakendusotsuses (EL) 2020/437 avaldatud viited harmoneeritud standarditele EN 1789:2007+A1:2010, EN ISO 10993-16:2010, EN ISO 10993-18:2009, EN ISO 11607-1:2009, EN ISO 11607-2:2006, EN ISO 11737-2:2009, EN 13718-1:2008, EN 13718-2:2015, EN ISO 14155:2011, mida on parandatud standardiga EN ISO 14155:2011/AC:2011, EN ISO 14607:2009, EN ISO 22442-1:2007, EN ISO 22442-2:2007, EN 60118-13:2005 ja EN 60601-2-4:2003, tuleks asendada, sest need standardid on läbi vaadatud.
(1)

Vastavalt Euroopa Parlamendi ja nõukogu direktiivi 98/79/EÜ (2) artikli 5 lõikele 1 peavad liikmesriigid eeldama kõnealuse direktiivi artiklis 3 märgitud põhinõuetele vastavust in vitro diagnostika meditsiiniseadmete puhul, mis vastavad asjakohastele riiklikele standarditele, mis on vastu võetud harmoneeritud standardite alusel, mille viited on avaldatud Euroopa Liidu Teatajas.
(4)

Itaalia pädeva keskasutuse poolt komisjonile esitatud teabest nähtus ka, et alates 2014. aasta septembrist esines Sitsiilia maakonnas ainult kaks kinnitust leidnud väikese tarumardika nakkuse juhtumit ja mõlemad likvideeriti. Pädev asutus tegi kindlaks, et teine nakatumine 2019. aasta juunis oli tingitud sellest, et mesinik viis ebaseaduslikult Calabria piirkonnast välja varastatud mesitarud, ning et kohalik pädev asutus avastas selle nakkusjuhu, uuris seda nakkusjuhtu ning likvideeris selle nakkusjuhu viivitamata. Ametlikud andmed, mille pädev keskasutus on kogunud kohalikelt pädevatelt asutustelt pärast asjakohaste ja representatiivsete ametlike järelevalvemeetmete rakendamist, mille hulgas on ka kontroll-tarude kasutamine mitme aasta jooksul, kinnitavad väikese tarumardika puudumist Sitsiilia maakonnas alates 2014. aasta septembrist, välja arvatud nakatumine 2019. aasta juunis. Seepärast tühistas kohalik pädev asutus 2020. aasta veebruaris kaitsetsooni, mille ta kehtestas kõnealuses piirkonnas vastavalt kinnitatud juhtumile 2019. aasta juunis.
(3)

Horvaatia on esitanud komisjonile dokumendid, milles tõendatakse, et kogu liikmesriigi territooriumil on täidetud direktiivis 64/432/EMÜ sätestatud tingimused selleks, et liikmesriik tunnistataks seoses veisekarjadega ametlikult tuberkuloosivabaks.
(12)

Esimene neist tingimustest, mis peaks olema täidetud, on see, et looma tervisestaatus, mida kontrolliti kooskõlas Maailma Loomatervise Organisatsiooni rahvusvaheliselt kokkulepitud standarditele kõikide haiguste suhtes, mis võivad levida tootega kauplemise kaudu, on soodne. Kui selliseid rahvusvaheliselt kokkulepitud standardeid ei ole, tuleks loomade tervisestaatus kindlaks määrata liidu õiguse asjakohaste kriteeriumide kohaselt. On kavandatud, et neil Küprose Vabariigi aladel, mis ei kuulu Küprose Vabariigi valitsuse tõhusa kontrolli alla, määratakse loomade tervisestaatus kindlaks komisjoni otsusega. Kooskõlas loomatervise olukorraga kaalutakse lisas esitatud loomatervise kinnituses alternatiivseid töötlemisviise, sealhulgas komisjoni rakendusmääruses osutatud töötlemisviise. Kui on kindlaks määratud, et loomade tervisestaatus on soodne, tuleks täita veel tingimus, et on olemas jääkide iga-aastane seireprogramm, mille on koostanud delegeeritud asutus. On ette nähtud, et komisjon kiidab oma otsusega asjakohase programmi heaks igal aastal.
Evini vangla on kinnipidamiskeskus, kus on kinni peetud poliitvange ning kus viimastel aastatel ja aastakümnetel on korduvalt toimunud inimõiguste raskeid rikkumisi, sealhulgas piinamisi. 2019. aasta novembri meeleavaldajaid peeti Evini vanglas poliitvangidena kinni ja vähemalt mõningaid nendest peetakse seal endiselt kinni. Evini vanglas viibivad kinnipeetavad jäetakse ilma põhilistest menetlusõigustest ning vahel hoitakse neid üksikvangistuses või ülerahvastatud kongides, kus on halvad hügieenitingimused. On olemas üksikasjalikud aruanded füüsilise ja psühholoogilise piinamise kohta. Kinnipeetavatele ei võimaldata kontakte perekonna ja advokaatidega ega piisavat ravi.

3.

Fashafouyeh Prison (teiste nimedega Greater Tehran Central Penitentiary, Hasanabad-e Qom Prison, Greater Tehran Prison)

Aadress: Tehran Province, Hasanabad, Bijin Industrial Zone, Tehran, Qom Old Road (Iraan) Telefon: +98 21 5625 8050

Fashafouyehi vangla on kinnipidamiskeskus, mis oli algselt määratud kinni pidama uimastitega seotud kuritegude toimepanijaid. Hiljuti peeti siin kinni ka poliitvange ja mõnel juhul sunniti neid konge jagama uimastisõltlastega. Elu- ja hügieenitingimused on väga halvad ning katmata on sellised põhivajadused nagu puhas joogivesi. 2019. aasta novembris toimunud meeleavalduste ajal peeti Fashafouyehi vanglas kinni mitmeid meeleavaldajaid, sealhulgas alaealisi. Aruannetest nähtub, et Fashafouyehi vanglas piinati 2019. aasta novembris meeleavaldajaid ja neid koheldi ebainimlikult, näiteks tekitades neile keeva veega tahtlikult haavu ja keeldudes arstiabi andmast. Amnesty Internationali aruandest 2019. aasta novembris toimunud meeleavalduste mahasurumise kohta selgub, et Fashafouyehi vanglas peeti täiskasvanute kõrval kinni ka 15-aastaseid lapsi. Kolmele 2019. aasta novembris toimunud meeleavaldustel osalenule, kes on praegu Fashafouyehi vanglas, mõistis Teherani kohus surmanuhtluse.
„18.

Abukar Ali Adan (teise nimega: a) Abukar Ali Aden; b) Ibrahim Afghan; c) Sheikh Abukar) Ametikoht: al-Shabaabi juhi asetäitja Sünnikuupäev: a) 1972; b) 1971; c) 1973 ÜRO poolt loetellu kandmise kuupäev: 26. veebruar 2021 Muu teave: Loetellu kantud vastavalt resolutsiooni 1844 (2008) punkti 8 alapunktile a: „sellises tegevuses osalemine või sellise tegevuse toetamine, mis ohustab Somaalias rahu, julgeolekut või stabiilsust, sealhulgas tegevus, mis ohustab 18. augusti 2008. aasta Djibouti kokkulepet või poliitilist protsessi, või millega ähvardatakse üleminekuaja föderaalinstitutsioone või AMISOMi jõuga“. Abukar Ali Adani seostatakse samuti Al Qaeda sõsarüksustega nagu Araabia poolsaare Al Qaeda (Al-Qaida in the Arabian Peninsula, AQAP – QDe.129) ja islamistliku Magribi Al Qaeda (Al-Qaida in the Islamic Maghreb, AQIM – Qde.014).
(7)

Komisjon on kontrollinud Ühendkuningriigi asjakohaseid õigusakte. Komisjon on jõudnud järeldusele, et Ühendkuningriigis toodetud metsapaljundusmaterjal, eelkõige selline materjal, mis kuulub kategooriatesse „identifitseeritava lähtekohaga paljundusmaterjal“, „valitud paljundusmaterjal“ ja „tingimustele vastav paljundusmaterjal“, on samaväärne liidus toodetud ning direktiivi 1999/105/EÜ ja otsuse 2008/971/EÜ II lisale vastava metsapaljundusmaterjaliga, kuna Ühendkuningriigi õigus annab algmaterjali heakskiitmise ja turustamise eesmärgil metsapaljundusmaterjali edasiseks tootmiseks võetud meetmete osas samad tagatised kui liidu õigus.
(1)

Nõukogu otsuses 2003/17/EÜ (3) on sätestatud, et teatavatel tingimustel peetakse seemnekultuuride põldtunnustamist, mis on tehtud nimetatud otsuse I lisas loetletud kolmandates riikides, samaväärseks vastavalt liidu õigusaktidele sooritatud põldtunnustamisega ning et teatud tingimustel peetakse nendes kolmandates riikides kasvatatud teatavat liiki seemet samaväärseks vastavalt liidu õigusaktidele kasvatatud seemnega.
(6)

„Seaduse 27(I)/2020“, (3)„seaduse 49(I)/2020“, (4)„seaduse 140(I)/2020“ (5) ja „seaduse 36(I)2021“ (6) alusel on võetud vastu mitu igakuist regulatiivset haldusakti, (7) milles on esitatud meetmed COVID-19 puhangu mõjuga tegelemiseks. Kõnealuste seaduste alusel on ametiasutused kehtestanud lapsehoolduspuhkuse erikava, millele on osutatud rakendusotsuse (EL) 2020/1344 artikli 3 punktis a, millega nähakse ette töötasu hüvitamine erasektoris töötavatele vanematele, kellel on kuni 15 aastased lapsed või mis tahes vanuses puuetega lapsed. Lapsehoolduspuhkuse erikava võib pidada samalaadseks meetmeks määruses (EL) 2020/672 osutatud lühendatud tööaja kavadega, kuna see võimaldab töötajatel saada sissetulekutoetust ja aitab säilitada tööhõivet, hoides ära olukorra, kus vanemad peavad töösuhte lõpetama, et hoolitseda oma laste eest ajal, mil koolid on suletud. Meedet, mis algselt kehtis 2020. aasta veebruarist 2020. aasta juunini, pikendati, et hõlmata ajavahemik 2021. aasta jaanuarist 2021. aasta juulini.
(9)

Leedu vastab määruse (EL) 2020/672 artiklis 3 sätestatud finantsabi taotlemise tingimustele. Leedu on esitanud komisjonile asjakohased tõendid selle kohta, et avaliku sektori tegelikud ja kavandatud kulutused on alates 1. veebruarist 2020 suurenenud 1 101 607 198 euro võrra riiklike meetmete tõttu, mida on võetud COVID-19 puhangu sotsiaal-majandusliku mõju leevendamiseks. See on järsk ja oluline suurenemine, sest see on seotud selliste olemasolevate riiklike meetmete pikendamisega, mis on otseselt seotud lühendatud tööaja kavade ja muude samalaadsete meetmetega, millega on hõlmatud oluline osa Leedu ettevõtjatest ja tööjõust. Leedu rahastas suurenenud kulutused 144 347 198 euro ulatuses liidu vahenditest.